**גמר מונדיאל 1990** התקיים בסטאדיו אולימפיקו ברומא, איטליה ב-8 ביולי 1990, ובו נקבע שאלופת העולם לשנת 1990 היא נבחרת גרמניה המערבית, שניצחה את אלופת העולם המכהנת, ארגנטינה, בתוצאה 0-1, משער בבעיטת עונשין של אנדראס ברמה בדקות הסיום של המשחק. לגרמניה הייתה זו הזכייה השלישית בתולדותיה בגביע העולם.

שתי הנבחרות נפגשו במשחק גמר המונדיאל הקודם, גמר מונדיאל 1986, בו ניצחה ארגנטינה בתוצאה 3-2. בכך, בפעם הראשונה בהיסטוריה, שתי נבחרות נפגשו יותר מפעם אחת בגמר גביע העולם, הישג ששוחזר טורניר אחד מאוחר יותר, כשנבחרות ברזיל ואיטליה נפגשו בגמר מונדיאל 1994. בפעם היחידה בהיסטוריה עד כה, שתי נבחרות שיחקו אחת מול השנייה בשני גמרים רצופים. הנבחרות נפגשו בפעם השלישית בגמר מונדיאל 2014, בו ניצחה גרמניה בתוצאה 1-0, והיו ליחידות שנפגשות שלוש פעמים במשחק הגמר.

במשחק זה נקבעו מספר תקדימים נוספים. היה זה משחק הגמר הדל ביותר בשערים עד אז, עם שער אחד בלבד. בכך שארגנטינה לא הצליחה לכבוש, נקבע שלראשונה במשחק הגמר, אחת הנבחרות לא כובשת שער במשחק. מגן נבחרת ארגנטינה, פדרו מונסון, היה לשחקן הראשון בהיסטוריית משחקי הגמר שהורחק, לאחר שספג כרטיס אדום ישיר בעקבות עבירה על חלוץ נבחרת גרמניה, יורגן קלינסמן, בדקה ה-65. הופעתה השישית של נבחרת גרמניה במשחק הגמר, הציב אותה בראש טבלת הנבחרות המופיעות בגמר. היא עדיין מחזיקה בשיא זה, עם 8 הופעות. כמו כן, הייתה זו הופעתה השלישית ברציפות בגמר, הישג ששוחזר על ידי ברזיל, שהשתתפה במשחק הגמר ב-1994, 1998 ו-2002.

בהופעותיה הקודמות של גרמניה במשחקי הגמר, היא ניצחה פעמיים (1954, 1974) והפסידה שלוש פעמים (1966, 1982, 1986). לארגנטינה הייתה זו ההופעה הרביעית במשחק הגמר. קדמו לה שני ניצחונות (1978, 1986) והפסד אחד (1930).

רקע
---

### מפגשים קודמים

משחק זה היה המפגש הרביעי בין הנבחרות בגביע העולם. קדמו לו המפגשים הבאים:

* בית א' במונדיאל 1958, גרמניה המערבית גברה על ארגנטינה בתוצאה 1-3.
* בית ב' במונדיאל 1966, המשחק בין ארגנטינה וגרמניה המערבית הסתיים בשוויון 0-0.
* גמר מונדיאל 1986, ארגנטינה גברה על גרמניה המערבית בתוצאה 3-2 וזכתה בגביע העולם.

### הדרך אל הגמר

| גרמניה המערבית | שלב | ארגנטינה |
| --- | --- | --- |
| יריבה | תוצאה | שלב הבתים | יריבה | תוצאה |
| נבחרת יוגוסלביה בכדורגל יוגוסלביה | 1 - 4 | משחק ראשון | נבחרת קמרון בכדורגל קמרון | 1 - 0 |
| נבחרת איחוד האמירויות הערביות בכדורגל איחוד האמירויות הערביות | 1 - 5 | משחק שני | נבחרת ברית המועצות בכדורגל ברית המועצות | 0 - 2 |
| נבחרת קולומביה בכדורגל קולומביה | 1 - 1 | משחק שלישי | נבחרת רומניה בכדורגל רומניה | 1 - 1 |
| **טבלת בית ד'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניה המערביתגרמניה המערבית גרמניה המערבית | **5** | 3 | 2 | 1 | 0 | 10 | 3 | 7 |
| יוגוסלביהיוגוסלביה יוגוסלביה | **4** | 3 | 2 | 0 | 1 | 6 | 5 | 1 |
| קולומביהקולומביה קולומביה | **3** | 3 | 1 | 1 | 1 | 3 | 2 | 1 |
| איחוד האמירויות הערביותאיחוד האמירויות הערביות איחוד האמירויות הערביות | **0** | 3 | 0 | 0 | 3 | 2 | 11 | -9 |

 | טבלות סופיות | **טבלת בית ב'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| קמרוןקמרון קמרון | **4** | 3 | 2 | 0 | 1 | 3 | 5 | -2 |
| רומניהרומניה רומניה | **3** | 3 | 1 | 1 | 1 | 4 | 3 | 1 |
| ארגנטינהארגנטינה ארגנטינה | **3** | 3 | 1 | 1 | 1 | 3 | 2 | 1 |
| ברית המועצותברית המועצות ברית המועצות | **2** | 3 | 1 | 0 | 2 | 4 | 4 | 0 |

 |
| יריבה | תוצאה | שלבי הנוקאאוט | יריבה | תוצאה |
| נבחרת הולנד בכדורגל הולנד | 1 - 2 | שמינית הגמר | נבחרת ברזיל בכדורגל ברזיל | 0 – 1 |
| נבחרת צ'כוסלובקיה בכדורגל צ'כוסלובקיה | 0 - 1 | רבע הגמר | נבחרת יוגוסלביה בכדורגל יוגוסלביה | 0 - 0 (2 - 3 פ) |
| נבחרת אנגליה בכדורגל אנגליה | 1 - 1 (3 - 4 פ) | חצי הגמר | נבחרת איטליה בכדורגל איטליה | 1 - 1 (3 - 4 פ) |

שופט המשחק
----------

אדגרדו קודסאל ממקסיקו נבחר לשופט המשחק יחד עם עוזרי השופט, ארמנדו פרז הויוס מקולומביה ומיכאל ליסטקביץ מפולין, שנבחרו לשמש כקוונים במשחק.

קודסאל, שהיגר למקסיקו עם משפחתו מאורוגוואי, היה לשופט המקסיקני היחיד בהיסטוריה ששפט משחק גמר מונדיאל. אביו, חוסה מריה קודסאל, תחת אזרחות אורוגוואי, גם הוא שפט בטורניר מונדיאל, בשנת 1966.

במהלך הטורניר, קודסאל שפט בשני משחקים נוספים. המשחקים ששפט היו המשחק מבית א' בין איטליה וארצות הברית (0-1) והמשחק ברבע הגמר בין אנגליה וקמרון (2-3 בהארכה). במהלך משחק זה, שרק קודסאל לשלוש בעיטות עונשין, וזכה למחמאות על שליטתו במשחק.

במשחק הגמר, ספג השופט ביקורות רבות, בעיקר מהצד הארגנטינאי. החלטתו להעניק כדור עונשין שנוי במחלוקת לגרמניה שלבסוף הכריע את המשחק, בנוסף על הרחקת שני שחקנים מנבחרת ארגנטינה, והעובדה שלא שרק לכדור עונשין לזכות ארגנטינה, עוררו כנגדו זעם רב. על אף פרישתו זמן קצר לאחר הטורניר, כרזות בגנותו נתלו על ידי אוהדי ארגנטינה במשחקי הנבחרת במונדיאל 1994.

מהלך המשחק
----------

בעקבות משחק חצי הגמר מול איטליה, ארגנטינה הגיעה למשחק ללא ארבעה משחקניה - ריקרדו ג'וסטי הורחק במשחק, חוליו אולרטיקואצ'אה, סרחיו בטיסטה וקלאודיו קאניג'ה ספגו כרטיסים צהובים שמנעו את השתתפותם. ג'וסטי, אולרטיקואצ'אה ובטיסטה היו בהרכב הפותח של הנבחרת בגמר המונדיאל הקודם.

המשחק עצמו התאפיין במשחק הגנתי ומבוקר, במיוחד מצד ארגנטינה, שמיעטה להתקיף, וסיימה את המשחק עם בעיטה אחת בלבד לכיוון השער. ניכר היה שארגנטינה רוצה להביא את המשחק להכרעה בבעיטות עונשין, לאחר שאת שלבי רבע הגמר וחצי הגמר הכריעה בדו-קרב כזה.

המחצית הראשונה הסתיימה בשוויון 0-0, ללא מצבים מיוחדים מצד שתי הנבחרות.

כרבע שעה מפתיחת המחצית השנייה, שחקנה המחליף של ארגנטינה, גבריאל קלדרון תוקל על ידי לותר מתאוס. בהחלטה שנויה במחלוקת, החליט השופט קודסאל שלא לשרוק לכדור עונשין לזכות ארגנטינה.

בדקה ה-65 הכשיל פדרו מונסון הארגנטינאי את חלוץ גרמניה יורגן קלינסמן, כשגלש לעברו כשרגלו מוגבהת מעל הקרקע. בגלל הגבהת הרגל, החליט השופט לשלוף לו את הכרטיס האדום הישיר, ובכך להפוך את מונסון למורחק הראשון בתולדות משחקי גמר המונדיאל.

בדקה ה-83, נכנס מגן ארגנטינה רוברטו סנסיני לתיקול מול חלוץ גרמניה, רודי פלר. על אף שלא נראה בבירור אם אכן הייתה עבירה, השופט המקסיקני החליט לשרוק לכדור עונשין מ-11 מטר לזכות גרמניה. לאחר שתי דקות של ויכוחים מצד שחקני ארגנטינה, ולרקע תנועות המחאה של מאמן הנבחרת קרלוס בילארדו, בוצעה הבעיטה על ידי המגן השמאלי של גרמניה, אנדראס ברמה. ברמה בעט כדור שטוח לצד שמאל. שוער ארגנטינה, סרחיו גויקוצ'אה אמנם זינק לכיוון הבעיטה, אך לא הצליח לעצור, וגרמניה עלתה ליתרון ראשון במשחק.

שתי דקות אחר כך, שחקן גרמניה יורגן קולר אחז בכדור לפני ביצוע כדור חוץ על מנת לבזבז זמן. גוסטבו דסוטי הארגנטינאי תקף אותו במכה לכיוון הצוואר כדי להוציא ממנו את הכדור, וספג מהשופט כרטיס אדום, שהשאיר את נבחרתו ב-9 שחקנים.

המשחק הסתיים בתוצאה 1-0, וקפטן הנבחרת לותר מתאוס, שאף זכה בתואר השחקן המצטיין בטורניר, הניף את הגביע השלישי בתולדות גרמניה.

|  |  |  |  |  |
| --- | --- | --- | --- | --- |
| 8 ביולי 1990 | **נבחרת גרמניה המערבית בכדורגל גרמניה המערבית** | **1 - 0** | **נבחרת ארגנטינה בכדורגל ארגנטינה** | סטאדיו אולימפיקו, רומא, איטליה**צופים:** 73,603**שיפוט:** מקסיקומקסיקו אדגרדו קודסאל |
| אנדראס ברמה הובקע שער בדקה ה- 85' 85' (פ) | (סיקור) |  |

|  |  |
| --- | --- |
| 





**גרמניה המערבית**
 | 





**ארגנטינה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **גרמניה המערבית:** |
|  |  |
| שוער | **1** | בודו אילגנר |
| בלם אחורי | **5** | קלאוס אאוגנטאלר |
| בלם | **6** | גידו בוכוואלד |
| בלם | **4** | יורגן קולר |
| קיצוני ימני | **14** | תומאס ברטולד הוחלף בדקה ה-73 73' |
| קיצוני שמאלי | **3** | אנדראס ברמה הובקע שער בדקה ה- 85' 85' |
| קשר אחורי | **10** | לותר מתאוס (קפטן) |
| קשר מרכזי | **8** | תומאס הסלר |
| קשר מרכזי | **7** | פייר ליטבארסקי |
| חלוץ | **9** | רודי פלר כרטיס צהוב בדקה ה-52 52' |
| חלוץ | **18** | יורגן קלינסמן |
| **מחליפים:** |
|  | **12** | ריימונד אאומן |
|  | **2** | שטפן רויטר נכנס כמחליף בדקה ה-73 73' |
|  | **15** | אובה ביין |
|  | **20** | אולף תון |
|  | **13** | קרלהיינץ רידלה |
| **מאמן:** |
| פרנץ בקנבאואר |

 |  | 

|  |
| --- |
| **ארגנטינה:** |
|  |  |
| שוער | **1** | סרחיו גויקוצ'אה |
| בלם אחורי | **20** | חואן סימון |
| בלם | **18** | חוסה סריסואלה |
| בלם | **19** | אוסקר רוג'רי הוחלף בדקה ה-46 46' |
| קיצוני ימני | **4** | חוסה בסואלדו |
| קיצוני שמאלי | **17** | רוברטו סנסיני |
| קשר אחורי | **13** | נסטור לורנסו |
| קשר מרכזי | **21** | פדרו טרוגליו כרטיס צהוב בדקה ה-84 84' |
| קשר התקפי | **10** | דייגו מראדונה (קפטן) כרטיס צהוב בדקה ה-87 87' |
| חלוץ אחורי | **7** | חורחה בורוצ'גה הוחלף בדקה ה-53 53' |
| חלוץ | **9** | גוסטבו דסוטי כרטיס צהוב בדקה ה-5, כרטיס צהוב שני בדקה ה-87 5', 87' |
| **מחליפים:** |
|  | **2** | פביאן קנסלריץ' |
|  | **5** | אדגרדו באוסה |
|  | **15** | פדרו מונסון נכנס כמחליף בדקה ה-46 46' הורחק בכרטיס אדום בדקה ה-65 65' |
|  | **6** | גבריאל קלדרון נכנס כמחליף בדקה ה-53 53' |
|  | **3** | אבל באלבו |
| **מאמן:** |
| קרלוס בילארדו |

 |

**שופט**: מקסיקומקסיקו אדגרדו קודסאל  

**קוונים**: קולומביהקולומביה ארמנדו פרז הויוס, פוליןפולין מיכאל ליסטקביץ

קישורים חיצוניים
----------------

ויקישיתוף מדיה וקבצים בנושא **גמר מונדיאל 1990** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* סיקור המשחק באתר הרשמי של פיפ"א

הערות שוליים
------------

1. ↑  1958 FIFA World Cup Match Report: Argentina – Germany FR, באתר פיפ"א
2. ↑  1966 FIFA World Cup Match Report: Germany FR – Argentina, באתר פיפ"א
3. ↑  1986 FIFA World Cup Match Report: Argentina – Germany FR, באתר פיפ"א

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו,
ארגנטינה, אורוגוואי ופרגוואי 2030 • 2034 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |